
Par atklātu konkursu “Būvdarbi Pasta un Dārzniecības ielas pārbūvei un ilgtspējīgu lietus ūdens apsaimniekošanas risinājumu izveide Tukumā” (iepirkuma identifikācijas Nr. TNP 2026/68)
     
	Atklāta konkursa “Būvdarbi Pasta un Dārzniecības ielas pārbūvei un ilgtspējīgu lietus ūdens apsaimniekošanas risinājumu izveide Tukumā” (iepirkuma identifikācijas Nr. TNP 2026/68) (turpmāk – Konkurss) organizēšanai pilnvarotā iepirkuma komisija (turpmāk – Komisija) informē, ka ir saņēmusi ieinteresētā piegādātāja jautājumus par Konkursu un sniedz atbildes uz uzdotajiem jautājumiem:

	Ieinteresētā piegādātāja jautājumi
	Komisijas atbilde

	1.
	Lūdzam precizēt Līguma projekta 7.1.35. punkta piemērošanu un atgūstamo materiālu piederību.
Līguma projekta 7.1.35. punktā noteikts:
"Būvdarbu veikšanas procesā nojauktās konstrukcijas un atgūtie materiāli ir Pasūtītāja īpašums un Būvdarbu veicējs tos par saviem līdzekļiem, kas iekļauti Līguma summā, nogādā Pasūtītāja norādītajās vietās līdz 5 (piecu) km rādiusā no Objekta. Ja Būvdarbu veikšanas procesā nojauktās konstrukcijas un atgūtie materiāli Pasūtītājam nav nepieciešami, tad Būvdarbu veicējs tos nogādā uz speciāli paredzētām atkritumu novietnēm. Būvdarbu veicējam ir tiesības Būvdarbu veikšanas procesā nojauktās konstrukcijas un atgūtos materiālus izmantot savām vajadzībām, pirms tam saskaņojot to ar Pasūtītāju."
Vienlaikus finanšu piedāvājuma tāmēs vairākās pozīcijās ir paredzēta demontēto asfaltbetona segumu, šķembu un grants pamatu, apmaļu un citu konstrukciju nogādāšana uz Būvuzņēmēja atbērtni. 
Lūdzam detalizēti precizēt:
1.	Vai demontētais asfaltbetons (tai skaitā frēzētais asfaltbetons), šķembu un grants materiāli, betona izstrādājumi, apmales un citi būvdarbu laikā atgūstamie materiāli ir uzskatāmi par Pasūtītāja īpašumu un nododami Pasūtītājam, vai arī tie paliek Būvdarbu veicēja rīcībā?
2.	Vai Pasūtītājs jau iepriekš paredz, kurus no atgūtajiem materiāliem plānots paturēt Pasūtītāja vajadzībām un kuri materiāli varētu tikt atstāti Būvdarbu veicēja rīcībā?
3.	Gadījumā, ja konkrēti atgūstamie materiāli (piemēram, frēzētais asfaltbetons, šķembas vai citi otrreiz izmantojami materiāli) netiks nodoti Būvdarbu veicējam, lūdzam to skaidri norādīt.
Norādām, ka minētais jautājums būtiski ietekmē finanšu piedāvājuma sagatavošanu un cenu veidošanu. Atgūstamo materiālu vērtība un iespēja tos atkārtoti izmantot var radīt būtisku ietekmi uz būvdarbu pašizmaksu. Ja Pretendentiem nav viennozīmīgas izpratnes par to, kādi atgūstamie materiāli būs pieejami viņu rīcībā, Pretendenti būs spiesti finanšu piedāvājumā iecenot attiecīgo risku, pieņemot konservatīvu pieņēmumu, ka visi atgūstamie materiāli paliek Pasūtītāja īpašumā. Tas var radīt atšķirīgu pieeju risku novērtēšanai un attiecīgi ietekmēt piedāvājumu salīdzināmību.
Lai nodrošinātu vienlīdzīgu attieksmi pret visiem Pretendentiem, godīgu konkurenci un ekonomiski pamatotu piedāvājumu sagatavošanu, lūdzam sniegt nepārprotamu un detalizētu skaidrojumu par atgūstamo materiālu statusu un to turpmāko izmantošanas kārtību.
	Pasūtītājs skaidro, ka Līguma projekta 7.1.35. punktā noteiktais paredz Būvdarbu veicējam tiesības Būvdarbu veikšanas procesā nojauktās konstrukcijas un atgūtos materiālus izmantot savām vajadzībām, iepriekš to saskaņojot ar Pasūtītāju.
Attiecībā uz jautājumā norādītajiem materiāliem – demontēto asfaltbetonu, tai skaitā frēzēto asfaltbetonu, šķembu un grants materiāliem, betona izstrādājumiem un apmalēm – Pasūtītājs neparedz to saglabāšanu vai nogādāšanu Pasūtītāja vajadzībām.
Līdz ar to minētos materiālus Būvdarbu veicējs pēc to demontāžas ir tiesīgs apsaimniekot pēc saviem ieskatiem, tai skaitā atkārtoti izmantot savām vajadzībām, nodot pārstrādei, reģenerācijai vai citai atbilstošai apsaimniekošanai, ievērojot normatīvo aktu prasības.
Tādējādi Pretendenti, sagatavojot finanšu piedāvājumu, var ņemt vērā, ka iepriekš minētie atgūstamie materiāli Pasūtītājam nebūs jānodod un nebūs jānogādā Pasūtītāja norādītajā vietā. Darbu daudzumu sarakstos paredzētā šo materiālu nogādāšana uz Būvdarbu veicēja atbērtni ir veicama atbilstoši Būvdarbu veicēja izvēlētajam materiālu apsaimniekošanas risinājumam un normatīvo aktu prasībām.
Attiecībā uz citiem būvdarbu laikā atgūtajiem materiāliem, kas nav minēti šajā skaidrojumā, piemērojama Līguma projekta 7.1.35. punktā noteiktā kārtība.

